CELEX: C2004/284/14
Language: fi
Date: 2004-11-20 00:00:00
Title: Asia C-363/04: Symvoulio tis Epikrateiasin 30.7.2004 tekemällään päätöksellä esittämä ennakkoratkaisupyyntö asiassa MICHANIKI A.E. vastaan Ypourgos Perivallontos, Chorotaxias kai Dimosion Ergon, jota tukevat 1) Syndesmos Techinikon Etaireion Anoteron Taxeon ”S.T.E.A.T” ja 2) EFKLEIDIS A.T.E.

20.11.2004   
            
            
               FI
            
            
               Euroopan unionin virallinen lehti
            
            
               C 284/7
            
         Symvoulio tis Epikrateiasin 30.7.2004 tekemällään päätöksellä esittämä ennakkoratkaisupyyntö asiassa MICHANIKI A.E. vastaan Ypourgos Perivallontos, Chorotaxias kai Dimosion Ergon, jota tukevat 1) Syndesmos Techinikon Etaireion Anoteron Taxeon ”S.T.E.A.T” ja 2) EFKLEIDIS A.T.E.
   (Asia C-363/04)
   (2004/C 284/14)
   Symvoulio tis Epikrateias (Kreikan ylin hallintotuomioistuin) on pyytänyt 30.7.2004 tekemällään päätöksellä, joka on saapunut yhteisöjen tuomioistuimeen 20.8.2004, Euroopan yhteisöjen tuomioistuimelta ennakkoratkaisua asiassa MICHANIKI A.E. vastaan Ypourgos Perivallontos, Chorotaxias kai Dimosion Ergon (ympäristö-, kaavoitus- ja yleisten töiden ministeriö), jota tukevat 1): Syndesmos Techinikon Etaireion Anoteron Taxeon ”S.T.E.A.T.” ja 2) EFKLEIDIS A.T.E., seuraaviin kysymyksiin:
   
               1)
            
            
               Onko julkisia rakennusurakoita koskevien sopimusten tekomenettelyjen yhteensovittamisesta 14 päivänä kesäkuuta 1993 annettua neuvoston direktiiviä 93/37/ETY (1) tulkittava siten, että hankintaviranomaisella on tämän välipäätöksen perusteluissa kuvatun kaltaiseen sopimuksentekojärjestelmään perustuvassa tarjouskilpailumenettelyssä (järjestelmä, jossa tarjoukset esitetään ilman perusteluja ilmoittamalla yksittäiset alennusprosentit hintaryhmittäin ja jossa yksittäisten alennusprosenttien sääntöjenmukaisuus tarkistetaan) velvollisuus muotoilla tietyllä tavalla toimenpide, jolla se kehottaa tarjoajaa toimittamaan sellaista tämän antamaa tarjousta koskevia selityksiä, jota on pidetty poikkeuksellisen edullisena tähän liittyvän, sellaisen matemaattisen menetelmän perusteella määritetyn kynnyksen nojalla, jolla on samat ominaispiirteet kuin tämän välipäätöksen perusteluista ilmenevällä matemaattisella menetelmällä?
            
         
               2)
            
            
               Jos edellä esitettyyn kysymykseen vastataan myöntävästi, riittääkö direktiivin 93/37/ETY edellä mainitun säännöksen mukaan se, että kyseisessä toimenpiteessä mainitaan se tarjoajan yhden tai useamman hintaryhmän osalta tarjoama yksittäinen alennusprosentti, jota hankintaviranomainen pitää ongelmallisena, vai onko hankintaviranomaisella velvollisuus lisäksi esittää ne syyt, joiden vuoksi se katsoo kyseisen alennuksen olevan ongelmallinen, esittäen ja perustellen omat arviointinsa suhteessa kyseisen urakan toteuttamisen rajakustannuksiin?
            
         
      (1)  EYVL L 199, 9.8.1993, s. 54.